aragonitt
Store norske leksikon,Realfag,Geologi,Mineraler,Karbonater, fosfater og halider
Aragonitt er et fargeløst, hvitt eller svakt farget mineral som blant annet forekommer i leier sammen med gips (evaporitter), i vulkanske områder sammen med svovel som avsetning fra varme kilder, i kalksteinsgrotter, samt i oksidasjonssonen i forekomster av malm.
I norske bergarter er aragonitt sjeldent, siden mineralet er utsabilt og omdannes til kalsitt over tid. Det opptrer som bestanddel i skallet hos mange sjødyr: koraller, blekkspruter, i mange muslinger og snegler, samt i noen kalkalger.Aragonitt er et kalsiumkarbonat, CaCO3, som er polymorft og kan opptre i tre modifikasjoner: aragonitt, kalsitt og vateritt. Med tiden vil aragonitt gå over i kalsitt som er den stabile og derfor minst løselige form. Følgende mineraler er isomorfe med aragonitt: strontianitt SrCO3; witheritt BaCO3; cerussitt PbCO3. De krystalliserer alle rombisk, men krystallene er ofte pseudoheksagonale på grunn av tvillingdannelse. Enkeltkrystaller av aragonitt er ofte langprismatiske, nåleformede . Forekomster i Norge Sulitjelma gruve sammen med zeolitter. Sfærulittiske strålebunter er kjent fra Konnerud gruve ved Drammen. Som drypstein i kalksteinsgrotter, nåleformede krystaller fra Vikafjellet, Bøverdalen og Dypingdal. Egenskaper Egenskap Verdi     Sammensetning karbonat   Kjemisk formel CaCO3    Hardhet 3½–4   Massetetthet 2,947 g/cm³    Krystallsystem ortorombisk Les mer i Store norske leksikon mineraler karbonater Eksterne lenker mindat.org: Aragonite